Թուրքիայի կառավարությունն իր սահմաններից ներս էլ լուրջ ընդդիմադիրներ ունի: Ընդդիմադիր և նույնիսկ Էրդողանի կառավարության վարած քաղաքականություններին կողմ որոշ կուսակցությունների անդամներ հակառակ են Դամասկոսի կապակցությամբ Անկարայի վարած քաղաքականությանը: Օրինակ Թուրքիայի «Հայրենիք» կուսակցության առաջնորդ Դողու Փերինչեքը կիրակի գիշեր քննադատեց Սիրիայի կապակցությամբ այդ երկրի նախագահ Ռեջեբ Թայիբ Էրդողանի դիրքորոշումը: Նրա ընդգծմամբ, Թեհրանի հաղորդագրությունը փաստեց, որ Իդլիբի հարցի կարգավորման միակ լուծումն ահաբեկիչների ապազինումն է: Նա ասել է. «Թեհրանում Իրանի, Ռուսաստանի և Թուրքիայի նախագահների հանդիպումն ապացուցեց, որ մասնավորապես Սիրիայի հետ կապված Թուրքիայի արտաքին քաղաքականությունը ճիշտ կերպով չի կառավարվում: Հատկապես որ Թուրքիայի կառավարությունը պաշտպանելով սիրիացի զինված ընդդիմությանը, վտանգել է Թուրքիայի անվտանգությունը»: